Document ID: /roh_data/filtered/fineweb-2-filterrobots_roh.jsonl.gz/60785

A Venezia en l'Italia èn 21 persunas mortas tar ina greva disgrazia da bus. 15 persunas èn tenor ina bilantscha da las autoritads vegnidas blessadas – pliras da quellas grevamain.
Il bus saja crudà d'ina via auta var 15 meters sin binaris da viafier. Sco quai ch'ils pumpiers locals han rapportà, ha il vehichel cun motor a gas cumenzà a brischar suenter la crudada. Tenor rapports da medias saja quai stà in shuttlebus d'in campadi, nua che probabel era turists sa chattavan, tranter auter glieud da l'Ucraina, da la Frantscha, da la Croazia e da la Germania.